《石台纪游》
宋代·舒岳祥

苍山面长溪，势若饮奔马。
层台跨其脊，万古绝萧洒。
登临惟兹时，朋从未云寡。
迢迢因榛莽，靡靡眺原野。
白云与翠霞，夐在履舄下。
穷秋向摇落，霜菊摘盈把。
赏心孰与同，幽抱欣已写。
邈矣千载期。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。